《奉赠郑侍御贯亭先生》
清代·黄培芳

天南正气著兰台，松桂林中见雅材。骢马乍从京国返，素车旋别故山来。

朝端风度张金鉴，海内文章董玉杯。梓里苍生皆引领，仁言还望泽蒿莱。

作者简介：清广东香山人，字子实，又字香石。嘉庆九年副贡生，官内阁中书，少时力学，以诗名，诗格高浑，与张维屏、谭敬昭并称为粤中三子。在罗浮山顶筑粤岳祠以观日出，因自号粤岳山人。卒年八十二。有《浮山小志》、《缥缃杂录》、《岭海楼诗文钞》等。